**COFNODION O GYFARFOD CYNGOR CYMUNED DYFFRYN ARDUDWY A TALYBONT A GYNHALIWYD YN NEUADD GYMUNEDOL, DYFFRYN ARDUDWY AM 7.30 O’R GLOCH 01.11.22**

**11.1 YMDDIHEURIADAU**

Cyng. Edward Williams, Edward Griffiths, Denise Stone, Evan Owen.

**11.2 PRESENNOL**

Cyng. Sian Edwards (Cadeirydd), Steffan Chambers (Is-Gadeirydd), Sion Ifor Williams, John Ceri Evans, Kathleen Aikman, Nia Rees, William Hooban, Mike Tregenza, ar Cyng. Eryl Jones-Williams (Cyngor Gwynedd) (yn hybrid)

**11.3 CYHOEDDIADAU Y CADEIRYDD**

Datganodd y Cadeirydd bod y Cyngor wedi derbyn cerdyn o ddiolch gan yr Ysgol Feithrin am y cyfraniad ariannol diweddar oeddynt wedi ei dderbyn gan y Cyngor tuag at gael drws newydd i’r fynedfa.

Estynodd y Cadeirydd longyfarchiadau y Cyngor i Elgan Evans, Sion Williams a Moi Williams am wneud triathlon yn ddiweddar i gasglu arian tuag at Young Lives v Cancer.

**11.4 COFNODION**

Derbyniwyd cofnodion o gyfarfod Hydref 4ydd 2022 fel rhai cywir.

**11.5 MATERION YN CODI O’R COFNODION**

Nid oedd dim materion yn codi o’r cofdodion.

**11**.**6 DATGAN BUDDIANT**

Datganodd y Cyng. Sian Edwards ddiddordeb yn item 11.9 (E) pan oedd y Cyngor yn trafod y prisiau am drwsio y wal ger Y Gofeb, ag fe arwyddwyd Dogfen Datgan Buddiant Personol ganddi ag nid oedd yn bresennol pan drafodwyd y mater.

**11.7 MATERION CYNGOR GWYNEDD**

Fe dderbyniwyd yr adroddiad canlynol gan y Cyng. Eryl Jones Williams – 6 Hydref trwy'r dydd. Cyngor Llawn Caernarfon. 11 Hydref, Uwch Bwyllgor Penodiadau ar Zoom, 18fed Cyfarfod gyda'r Cyfarwyddwr Gwasanaethau Cymdeithasol newydd, fforwm ardal Meirionnydd, 19eg Ffordd Gwynedd, 20 Hydref Cyfarfod gyda phennaeth tai ac aelod o'r cabinet tai dros, 24 Hydref Trwyddedu, 25ain Cyfarfod gyda Chabinet Gwynedd yn ail graffu eitemau. 27ain cyfarfod gyda Marian pennaeth plant a theuluoedd ifanc. Cyfarfod gydag Aled Davies, prif wasanaethau oedolion, 28ain Uwch bwyllgor apwyntiadau yn ailbenodi pennaeth Gwasanaethau Cymorth Corfforaethol.

Dwi yn gwrthwynebu cau canolfan Caernarfon ar gyfer ambiwlans awyr a symud canolfannau Caernarfon a'r Trallwng i Rhuddlan. Roedd achos cryf dros Gaernarfon pan oedd yna gefnogaeth i Ambiwlans Awyr gael ei leoli yn Llanbedr. Beth sydd wedi newid?

Yng nghyfarfod llawn Cyngor Gwynedd ar y 6ed Hydref cyflwynwyd rhybudd o gynnig (i) Bod y Cyngor hwn yn mynegi ei wrthwynebiad i barhad y teitl 'Tywysog Cymru' ac yn gofyn i'r awdurdodau perthnasol ymgynghori'n ffurfiol â phobl Cymru ar y cwestiwn a ddylid diddymu'r teitl ai peidio. (ii) Bod y Cyngor yn gwrthwynebu unrhyw arwisgiad sy'n cael ei gynnal yng Ngwynedd, neu yn unrhyw le ar bridd Cymru. Pleidleisiodd 46 o blaid cefnogi'r cynnig, fe wnaeth 4 ymatal a phedwar bleidleisio yn erbyn y cynnig, gan gynnwys fi. Mewn adroddiad ar y dyfodol ar gyfer y chwech Cyngor yn y Gogledd, fe wnes i dynnu sylw at y problemau gyda phrinder staff a chadw staff yn yr holl sectorau gofal gan gynnwys y GIG a hefyd yr angen am dynnu gofal seibiant. Roedd cyflogau'n broblem ac mae galwadau'n cael eu gwneud i ariannu cyflogau gwell gan Lywodraeth Cymru a San Steffan. Cynhaliwyd dau gyfarfod ar yr 11eg a'r 28ain i benodi pennaeth newydd ar gyfer gwasanaethau corfforaethol sydd yn cwmpasu sawl rhan o wasanaethau'r Cyngor i'r cyhoedd. Apwyntiwyd Ian Jones, sydd â blynyddoedd lawer o brofiad ac sydd wedi bod yn ddirprwy. Mae sefyllfa ariannol Cyngor Gwynedd gyda gorwario yn sgil chwyddiant a chostau ychwanegol am drydan a digartrefedd wedi ei amlygu. Ar ddiwedd 2022/23, amcangyfrifir bod £7 miliwn wedi gorwario a chynnydd disgwyliedig o £13 miliwn yn 23/24. Mae £5 miliwn yn cael ei wario'n flynyddol wrth roi pobl ddigartref mewn gwestai gwely a brecwast. Mae 170 o deuluoedd yn ddigartref

708...................................................Cadeirydd

yng Ngwynedd ar hyn o bryd, llawer ohonynt wedi'u hachosi gan landlordiaid preifat yn rhoi hysbysiadau troi allan yn nhy teuluoedd ac yna yn troi'r eiddo i AirB&B. Fy marn i erioed oedd bod angen caniatâd cynllunio ar gyfer y newid. Bydd mwy o wybodaeth yn cael ei ryddhau yn y misoedd nesaf ar y sefyllfa ariannol. Rwyf wedi cael tri chyfarfod yn ystod y mis gyda phenaethiaid gwasanaethau cymdeithasol, gwasanaethau oedolion a gwasanaethau plant a theuluoedd. Ym mhob adran amlygwyd ymroddiad y staff yn ystod cyfnod heriol. Yn anffodus mae llawer o aelodau staff wedi gadael oherwydd straen ac mae rhai wedi symud i gael cyflogau ychwanegol. Bydd un Cyngor yng Nhogledd Cymru yn dechrau hysbysebu ar gyfer staff o dramor i gynorthwyo gyda phrinder staff gofal. Bydd tai cymdeithasol ychwanegol yn cael eu hadeiladu yng ngham un safle Penrhos ger Pwllheli gyda sefydliad nyrsio/gofal preswyl ar y cyd gyda'r GIG yng ngham dau. Mae'r symudiadau wedi dechrau cael cofrestru deuol ar gyfer gofal nyrsio mewn cartrefi preswyl, ar raddfa fach i ddechrau. Byddai hyn yn osgoi gorfod dod o hyd i leoliadau yn bell o'u cymunedau. Mae'r Cyngor hefyd yn pwyso am unedau newydd ledled Gwynedd i gael cymorth i fyw. Yn Fforwm Ardal Meirionnydd, cafodd adroddiad ar y Canolfannau Hamdden ei gyflwyno. Roedd gan Abermaw y nifer isaf o 'gwsmeriaid' o'i gymharu â'r safleoedd eraill. Dadleuais fod diffyg bysiau gyda'r nos ac ar y Sul yn atal gyrrwyr nad oedd o ardaloedd fel Dyffryn Ardudwy yn gallu defnyddio'r cyfleusterau. Gan fod tua 90% o Gynghorwyr Gwynedd yn gweithio bellach yn delio gyda phroblemau'r GIG cytunodd y Fforwm i gael cyflwyniad gan y GIG mewn cyfarfod i'r dyfodol. Mewn cyfarfod ar y cyd â Chabinet y Cyngor dros graffu tynnais sylw at lawer o'r problemau sy'n effeithio ar ardaloedd gwledig fel Dyffryn Ardudwy a Thalybont, gan gynnwys llawer o eiddo gwag y gellid ac y dylid eu defnyddio unwaith eto. Yn y cyfarfod Trwyddedu, cytunodd yr aelodau i gynyddu'r isafswm a'r uchafswm taliadau, roedd y rhain yn wylaidd ar wahân i lanhau ceir a allai fynd hyd at dros £120. Cafodd pryderon eu codi dros weithredwyr Tacsi ddim yn derbyn teithiau byr gydag ofnau y gallai merched gael eu peryglu. Pwysleisiwyd bod yn rhaid rhoi gwybod i'r adran Drwyddedu am ddigwyddiadau o'r fath. Bydd y cynnydd yn cael ei gyhoeddi yn ystod yr wythnosau nesaf ar gyfer ymgynghoriad cyhoeddus. Mae'r ymgynghoriad ar gynyddu treth y cyngor ar dai gyliau, ail gartrefi ac eiddo gwag wedi dod i ben a bydd y Cyngor llawn yn penderfynu arno ar y 1af o Ragfyr. Rwyf wedi cael llawer iawn o wrthwynebiadau wrth godi treth y cyngor i 300% hefyd gan bobl leol sy'n berchen ar lety gwyliau. Ar ddydd Llun 31ain byddaf yn cynrychioli Gwynedd ar y Cydweithredol Iechyd Canolbarth. Rwy'n pryderu y bydd y gwaith uwchraddio £15 miliwn ar ysbyty bwthyn Machynlleth yn arwain at lai o wasanaethau i ysbytai Tywyn a Dolgellau.Rwy'n dal i alw am well gwasanaethau bws gyda'r nos a dydd Sul a Gwyliau'r Banc a chysylltiadau gwell rhwng bysiau a threnau. Mae person sydd â phroblemau symud wedi cwyno bod y traeth noethlymunwyr yn bell i gerdded o'r safleoedd gwersylla. Mae'r Swyddog Morwrol wedi ateb yn esbonio'r sefyllfa.

Rwyf ar gael ar 01341 242 758 neu e.joneswilliams@btinternet.com neu Cynghorydd.ErylJones-Williams@gwynedd.llyw.cymru

**11.8 CEISIADAU CYNLLUNIO**

**Adeiladu estyniad cefn -****Coastal View, Dyffryn Ardudwy (NP5/58/114B)**

Cefnogi y cais hwn.

**Lleoli pwmp gwres ffynhonnell aer o fewn 3 metr i’r ffin** **– Hen Tŷ Cerbyd, Dyffryn Ardudwy (NP5/58/62E)**

Cefnogi y cais hwn.

**Adeiladu estyniad unllawr ar y cefn a’r ochr ynghyd, ports newydd ar y blaen a gwaith allanol cysylltiedig** **- Tŷ Isaf, Talybont (NP5/58/647A)**

Cefnogi y cais hwn.

**11.9 MATERION YN CODI**

**A Cynllun Cyllideb**

Adroddwyd bod £36,321.45 (yn cynnwys costau banc) wedi cael ei wario ers cychwyn y flwyddyn ariannol newydd, a bod hyn yn £13,083.25 o wariant yn llai na oedd wedi cael ei glustnodi yn y gyllideb am y flwyddyn.

709................................................Cadeirydd

**B Grwp Gwella Dyffryn Ardudwy a Talybont**

Adroddodd y Cyng. Steffan Chambers bod ddim byd pellach i’w drafod ynglyn ar Grwp uchod ers cyfarfod diwethaf y Cyngor a nid oedd unrhyw newyddion gan grwp Y Tir. Datganodd y Cadeirydd ei bod wedi diolchiadau y Cyngor i Dave Wilson a Buddug Hewlitt am osod potiau blodau mewn gwahanol leoliadau yn y ddau bentref.

**C Neuadd Bentref**

Cafwyd wybod bod ddim byd pellach i’w drafod ynglyn ar uchod ers cyfarfod diwethaf y Cyngor.

**D Datblygu Maes Parcio**

Adroddwyd bod ddim byd pellach i’w adrodd ynglyn ar mater uchod ar hyn o bryd. Cytunwyd i gynnal cyfarfod am 7.00 o’r gloch cyn cyfarfod swyddogol y Cyngor mis nesa er mwyn trafod y mater uchod yn benodol.

**E** **Sul y Cofio**

Cafwyd wybod bod trefniadau gwasanaeth yr uchod mewn trefn ag adroddodd y Clerc ei bod yn mynd i osod posteri yn y ddau hysbysfwrdd ag hefyd bydd un yn cael ei roi ar wefan y Cyngor a bod un yn mynd i fod yn Llais Ardudwy.

Adroddodd y Clerc ei bod wedi derbyn dau bris ynglyn a cario allan y gwaith i drwsio y wal o amgylch Y Gofeb. Cytunwyd i dderbyn pris Mr. Gwynfor Edwards, Twllnant, Llanbedr a gofyn iddo a fyddai modd iddo wneud y gwaith cyn Sul y Cofio.

**F Goleuadau Nadolig**

Cytunwyd i archebu coeden nadolig eto eleni i’w gosod ger y toiledau yn Talybont. Cafwyd trafodaeth ynglyn ag archebu coeden i’w gosod yn y pentre a cytunwyd gofyn i Huws Gray a fyddai moddi ei gosod ar ei safle a cytunodd y Cyng. John Ceri Evans gysylltu a hwy. Cytunwyd rhoi y mater hwn ar agenda mis Chwefror 2023.

**G Cyfarfodydd Hybrid**

Cafwyd wybod gan y Cyng. Michael Tregenza bod ddim angen cabinet i’r teledu ddim ond bocs i gadw y pc yn unig a cytunodd archebu un o rhain ar ran y Cyngor. Datganodd bod angen archebu meddalwedd i alluogi y cyfieithu ddod drwy’r rhaglen o bell a cytunodd pawb ei fod yn archebu y meddalwedd hyn.

**H Cynnal cyfarfod cyhoeddus gyda HAL – dyddiad i’w benodi**

Adroddodd y Clerc ei bod wedi rhoi yr item uchod ar yr agenda oherwydd bod amser i gynnal cyfarfod cyhoeddus i weld a yw y Cyngor yn mynd i barhau gyda’r gytundeb precept gyda HAL am bod y gytundeb 5 mlynedd presennol wedi dod i ben. Cytunwyd i gynnal y cyfarfod cyhoeddus yn y neuadd nos Iau y 24ain o’r mis hwn am 7.30 o’r gloch.

**11.10 GOHEBIAETH**

**A Cyng. Eryl Jones Williams**

Wedi derbyn e-bost gan yr uchod yn hysbysu y Cyngor ei fod wedi derbyn deiseb gan drigolion ystad Bro Arthur ynglyn a gwneud yr ystad yn un parcio I breswylwyr yn unig. Hefyd yn datgan ei fod ef yn cefnogi y deiseb hon ag os byddai y Cyngor Cymuned yn ei chefnogi yna fyddai yr Adran Priffyrdd yn gallu cychwyn ar yr ymgynghoriad swyddogol. Ar ol trafodaeth cytunwyd I beidio a cefnogi y deiseb hon oherwydd bod diogelwch plant yn cymeryd blaenoriaeth a bod angen cael gymaint o geir a phosib I beidio a parcio ar hyd ochor y ffordd wrth fynd a nol plant o’r Ysgol. Hefyd nid oes llawer o le I barcio ger ystad Bro Arthur beth bynnag am bod cerbydau y preswylwyr yn llenwi y lle yn barod. Nid oedd y Cyngor yn cytuno gyda’r sylw bod rhai sydd yn ymweld ar cartref gofal a neuadd yr eglwys yn parcio ger y tai hyn oherwydd bod gan y ddau safle hwn le parcio eu hunain, a nid oes neb yn parcio yna I fynd I’r siop Spar am eu bod yn parcio gyferbyn ar siop ger y garej.

710…………………………………………………..Cadeirydd

**B Mr. Stuart Wardlow**

Wedi derbyn copiau o e-byst gan Mr. Barry Davies, Swyddog Morwrol, Cyngor Gwynedd mae yr uchod wedi ei anfon iddo ynglyn ag ardal noethlymunwyr Traeth Bennar.

**C Mr. David Young - Snowdonia Aerospace**

Wedi derbyn e-bost gan yr uchod yn awgrymu y byddai yn syniad da i gynnal cyfarfod gyda’r Cynghorau Cymuned yr ardal er mwyn cael rhoid cyflwyniad byr o beth sydd yn mynd ymlaen yn y maes awyr yn Llanbedr. Adroddodd y Clerc ei bod wedi awgrymu wrtho byddai cynnal cyfarfod yn y maes awyr ddechrau’r flwyddyn nesa yn fuddiol. Cytunwyd i hyn.

**D Cyngor Gwynedd – Adran Priffyrdd**

Wedi derbyn llythyr gan yr uchod yn hysbysu y Cyngor bydd y Tim Tacluso Ardal Ni yn ymweld ar ardal yn ystod y mis hwn ag hefyd bydd gwaith yn cael ei gario allan i glerio cylfatiau ar llwybr cyhoeddus rhif 10 a cilffordd ABT 9 yn Coed Gors y Gedol.

**11.11 ADRODDIAD Y TRYSORYDD**

Adroddodd y Trysorydd bod £55,895.45 yn y cyfrif rhedegol a £4,572.72 yn y cyfrif wrth gefn.

**Anfonebau angen eu talu ers y cyfarfod diwethaf**

Mrs Annwen Hughes - £224.00 (cyflog) + £99.16 costau = £323.16

Cyngor Gwynedd - £4,000.00 - cyfraniad i gadw y toiled cyhoeddus yn agored yn Talybont

Evergreen - £370.00 – torri gwair mynwentydd

Mr. G. J. Williams - £75.00 - torri gwair o amgylch Talybont

Mr. Gary Martayn - £2,356.50 - torri gwair y ddau barc chwarae, o amgylch y seddi a’r cae peldroed x3 ar llwybrau

**Derbyniadau ers y cyfarfod diwethaf**

Ddim wedi dod i law ers y cyfarfod diwethaf

**Anfonebau wedi eu talu ers y cyfarfod diwethaf**

Catrin Soraya Williams – £171.55 – gwasanaeth cyfieithu

**11.12 UNRHYW FATER ARALL**

Cafwyd wybod gan y Cadeirydd ei bod wedi siarad hefo Patricia Lill, Rheolwr caffi’r neuadd ag eu bod wedi cytuno i adael y llyfr cydymdeimlad i’r diweddar Frenhines Elizabeth yn cyntedd y neuadd tan ar ol Sul y Cofio ar y 13eg.

Eisiau gofyn i Gyngor Gwynedd a fyddai’n bosib cael arwydd “araf” ar ochor y ffordd ger y neuadd.

**ARWYDDWYD................................................................Cadeirydd**

**DYDDIAD........................................................................** 711